**З А П О В Е Д**

**№ РД-08-2085**

Град София, 23.05.2018 г.

На основание чл. 20, ал. 3, т. 2 от Закона за обществените поръчки /ЗОП/ във връзка с чл. 187, ал. 1 от ЗОП и предвид необходимостта от изработване на акцидентни материали и подвързване на печатни издания за нуждите на Софийски градски съд,

**Н А Р Е Ж Д А М :**

1. Откривам способ за възлагане на обществена поръчка, на стойност по чл. 20, ал. 3, т. 2 от Закона за обществените поръчки, за избор на изпълнител за изработване на акцидентни материали и подвързване на печатни издания за нуждите на Софийски градски съд, по реда на чл.187, ал. 1 от ЗОП, чрез събиране на оферти с обява.
2. На основание Глава XXVI от ЗОП, обявата за събиране на оферти за участие във възлагането да се публикува, заедно с документацията за участие, на електронната страница на Софийски градски съд на адрес: <http://scc.bg/?page_id=1535>, както и на Портала за обществени поръчки на Агенцията по обществени поръчки.
3. Обществената поръчка е с предмет: „Изработване на акцидентни материали и подвързване на печатни издания за нуждите на Софийски градски съд”, който е разделен на две обособени позиции, както следва:

* **Обособена позиция № 1:** „Изработване на акцидентни материали“;
* **Обособена позиция № 2:** „Подвързване на печатни издания, включени в списъка на стоките и услугите по чл. 12, ал. 1, т. 1 от ЗОП“.

1. Прогнозното количество и видовете акцидентни материали и печатни издания по обособените позиции са подробно описани в документацията към поръчката.
2. Максимално допустимата обща прогнозна стойност на поръчката е до 69 000 лв. /шестдесет и девет хиляди лева/ без ДДС. Поръчката се финансира с бюджетни средства. Прогнозната стойност за обособените позиции е както следва:

* за обособена позиция № 1: до 59000 лв. /петдесет и девет хиляди лева/ без ДДС;
* за обособена позиция № 2: до 10000 лв. /десет хиляди лева/ без ДДС.

1. Срокът за изпълнение на обществената поръчка е 12 /дванадесет/ месеца, считано от датата на сключване на договора, или до достигане на максимално допустимата обща прогнозна стойност, определена в т. 5 на тази заповед.
2. Заплащането на изработените акцидентни материали и подвързаните печатни издания ще се извършва въз основа на двустранен протокол, по банкова сметка на участника, чиято оферта е класирана на първо място и с когото е сключен договор за изпълнение на предмета на поръчката.
3. Класирането на допуснатите до участие оферти да се извърши въз основа на оценката им по критерия„най-ниска цена” за изпълнение на поръчката. Цената за изпълнение на поръчката се формира като сбор от единичните цени, предложени в ценовата оферта на участниците.
4. Офертите на участниците в способа за възлагане следва да се подадат в срок от 29.05.2018 г. до 05.06.2018 г. Място за приемане на офертите: Регистратура на СГС, намираща се на адрес: бул. „Витоша“ № 2, **сутерен, кабинет 71**, всеки работен ден от 9:00 часа до 17:00 часа.
5. Офертите да бъдат отворени от назначена от Възложителя комисия в сградата на СГС, на адрес: бул. „Витоша” № 2, етаж 1, кабинет 72, в 10:00 часа на 13.06.2018 г.

…….………............……………....

**ДЕСИСЛАВА ПОПКОЛЕВА**

**И. Ф. ПРЕДСЕДАТЕЛ**

**НА СОФИЙСКИ ГРАДСКИ СЪД**

Изготвил:

Благовест Димов – съд. помощник, ТО

/Забележка: всички подписи са заличени, на основание чл. 2 ЗЗЛД/